ועדת הכלכלה, כנסת 19, פרוטוקול מספר 365, 2014-11-10 09:30

אבישי ברוורמן: רבותי, בוקר טוב, חברת הכנסת רוזין, המשנה ליועץ המשפטי, אתי בנדלר, עורכת הדין סומפולינסקי, מנהלת הוועדה, לאה ורון, כל נציגי הממשלה וציבור הנוכחים.

אבישי ברוורמן: אני מזכיר לכולם שאנחנו בהצעת חוק הפיקוח על צעצועים מסוכנים.

אבישי ברוורמן: הצעת החוק הממשלתית עברה בקריאה ראשונה ב-19 במאי 2014.

אבישי ברוורמן: הוועדה מכינה את הצעת החוק לקריאה השנייה והשלישית.

אבישי ברוורמן: במקביל, במשרד הכלכלה עשו עבודה בנושא והקימו ועדה בראשות מר משען.

<לאה ורון: ועדה בין-משרדית.

אבישי ברוורמן: כמובן, בנושא של צעצועים, מצד אחד אנחנו לא רוצים עודף רגולציה.

אבישי ברוורמן: אם באירופה יש צעצועים וגם פה יש צעצועים.

אבישי ברוורמן: מצד שני, בנושא הצעצועים יש גם הרבה מאוד סכנות ולכן צריך שהרגולציה תהיה אפקטיבית, תתפוס את הדברים, אבל לא תהיה חסם לתחרות.

אבישי ברוורמן: את האומנות הזאת, נראה אם הפעם משרד הכלכלה הצליח להשיג בפתרון מתאים.

אבישי ברוורמן: אני אבקש מנציגי משרד הכלכלה, עורך הדין יובל אביעד מהלשכה המשפטית, לפתוח בדברי הסבר, הקראת החוק ואנחנו נפתח את הדיון להערות כלליות בתחילה ולאחר מכן נקרא אותו סעיף-סעיף ונתמקד.

אבישי ברוורמן: בבקשה, עורך הדין אביעד.

<יובל אביעד: תודה, היושב-ראש, תודה החברים.

<יובל אביעד: הצעת החוק שמונחת על שולחן הוועדה היא הצעת חוק הפיקוח על צעצועים מסוכנים.

<יובל אביעד: זאת הצעת חוק ממשלתית, כמו שאמר היושב-ראש והיא מטעם הממשלה.

<יובל אביעד: הצעת החוק באה להגן ולהוסיף על הסדר שקיים היום במשרד הכלכלה לפיקוח על צעצועים מסוכנים וקביעת צעצוע מסוכן ולנתק אותו מחקיקת החירות שממנה פעלנו:

<יובל אביעד: חוק הפיקוח על מצרכים ושירותים וצו שעודכן בשנת 1986 לעניין זה.

<יובל אביעד: מספר עיקרים יש להצעת החוק ומהם גם החשיבות של הצעת החוק.

<יובל אביעד: העיקר הראשון: הצעת החוק מגדירה המו צעצוע מסוכן.

<יובל אביעד: הוא קובעת את דרכי הקביעה, איך לקבוע שצעצוע הוא צעצוע מסוכן.

<יובל אביעד: היא אוסרת על שימוש בצעצועים מסוכנים למטרת עסק על פי הסעיפים ועל פי ההגבלות שבתוך סעיפי הצעת החוק.

<יובל אביעד: והיא קובעת סמכויות אכיפה מנהליות ופליליות.

<יובל אביעד: הדבר הייחודי הנוסף שיש בהצעת החוק הזאת:

<יובל אביעד: היא מאגדת את כל הזרועות של המשרד שעוסקות בצעצועים מסוכנים תחת ממונה אחד.

אבישי ברוורמן: אני מקדם בברכה 8 סטודנטים מהמרכז הבין תחומי בהרצליה שלוקחים חלק בקליניקה לחקיקה חברתית.

אבישי ברוורמן: ברוכים הבאים.

אבישי ברוורמן: בבקשה, עורך הדין אביעד.

<יובל אביעד: בנוסף, היא באה לעזור גם למשרד להפעיל את הסמכויות שלו, סמכויות סטטוטוריות ולא מכוח הוועדה הבין משרדית שהוקמה ולהילחם, פחות או יותר, גם בתופעה של הרחבת השימוש שהציבור עושה בצעצועים מסוכנים לאחרונה.

<יובל אביעד: אנחנו עדים לפציעות, בעיקר של ילדים - - -

אבישי ברוורמן: אני שומע כל פעם על צעצועים פולטי אש, צעצועים נפיצים, דליקים וכל מיני דברים כאלה שהם חיקוי של כלי ירייה, במיוחד בחגים הטובים, ומי כמונו מכיר את חג הפורים.

<יובל אביעד: נכון.

<יובל אביעד: באמת השימוש הנפוץ בידי הציבור נעשה בעיקר בחגים.

<יובל אביעד: בחגים שבאים עלינו לטובה.

<יובל אביעד: ההתגברות של המקרים, בעיקר מדוחות שהוגשו מארגון בטרם, אנחנו יכולים לראות התגברות של מקרים בתקופה של החגים.

<יובל אביעד: לכן יש חשיבות בהצעת החוק הזאת.

<יובל אביעד: גם כשהדברים מוסדרים מכוח חקיקת חירום, כפי שהייתה, ועכשיו אנחנו עוברים להסדר חקיקתי שמאגד את כל זרועות המשרד תחת ממונה אחד ומאפשר לנו להפעיל את הסמכויות באופן מסודר, יש בהצעת החוק הזאת חשובות.

אבישי ברוורמן: תודה.

אבישי ברוורמן: רבותי, אני פותח את הדיון להערות כלליות.

אבישי ברוורמן: כמובן, כמו שאמרתי, אנחנו עם ילדים, הדברים האלה יכולים להיות מסוכנים ואנחנו רוצים להבטיח את הבטיחות, אבל מצד שני כבר הזכרתי, כמו בכל הדיונים, אנחנו צריכים להפעיל גם תחרות, גם בנושא ייבוא וייצור צעצועים, כמו בדברים אחרים.

אבישי ברוורמן: כי לעיתים, באצטלה של בטיחות, גורמים גם לעודף ביורוקרטיה ואנחנו יודעים טוב מאוד שצמצום מכון התקנים מאותו גוף כל-כך גדול ומסורבל שהיה בעבר, ההקטנה שלו עקב תקנים אירופאיים שהם סטנדרטיים, מגביר את התחרות, עוזר לצרכן.

אבישי ברוורמן: המטרה שלנו היא להגיע לשתי המטרות: בטיחות אפקטיבית, שאם דברים לא נעשים בצורה ברורה, צריך לפקח עליהם ולהעניש, ומצד שני לא למנוע דברים בסטנדרטים פשוטים וברורים, שיהיה גם ייצור וייבוא מתחרה.

אבישי ברוורמן: אם כך, אני פותח להערות כלליות.

אבישי ברוורמן: מי רוצה להתבטא לנושא?

אבישי ברוורמן: אם אין התבטאות אז נלך לסעיף.

אבישי ברוורמן: מי גברתי?

<אביטל אפל-פנקס: אני מארגון בטרם לבטיחות ילדים.

<אביטל אפל-פנקס: מאוד היה חשוב לנו להגיע לישיבה הזו ולברך על הצעת החוק החשובה והנכונה שמסדירה את הנושא, סוף-סוף, באופן שאנחנו מוצאים שהוא מאוד נכון.

<אביטל אפל-פנקס: אנחנו באמת מקבלים, כמו שיושב הראש אמר, לקראת החגים גם היהודיים וגם הערביים, מדובר בשני הציבורים, המון פניות מהציבור שמתחת לבית זה נשמע כאילו יש איזה מטווח או מערב פרוע.

אבישי ברוורמן: חתונות כבר אמרתי?

<אביטל אפל-פנקס: בבתי החולים אנחנו פוגשים עשרות ילדים מדי שמנה שנפגעים, בעיקר מחזיזים, נפצים וזיקוקים.

<אביטל אפל-פנקס: אלה שלושת הדברים שמהווים את עיקר הפגיעות.

<אביטל אפל-פנקס: אנחנו רואים אותם, פגיעות מאוד חמורות, גם בעיניים וגם בידיים, באצבעות, אצבעות שנפגעות בצורה מאוד קשה ופגיעות עיניים.

<אביטל אפל-פנקס: רוב הפגיעות הן כוויות.

<אביטל אפל-פנקס: אנחנו חושבים שהצעת החוק חשובה.

<אביטל אפל-פנקס: הרבה פעמים אנשים טועים, מתבלבלים בין צעצועים של תינוקות או של ילדים קטנים שמוסדרים יפה מאוד היום בתקינה אירופאית, לבין אותם צעצועים שאנחנו חשובים שאין להם מקום מכיוון שהם מסכנים.

<אביטל אפל-פנקס: הצעת החוק נוגעת בזה.

<אביטל אפל-פנקס: היא נותנת לנו אפשרות, ובאמת מהפרקטיקה שהתקבלה במשך השנים, על אותם צעצועים: חזיזים, נפצים וצעצועים שאנחנו רואים את התוצאות שהלם בבתי החולים, היא מאפשרת איסור שלהם.

<אביטל אפל-פנקס: אנחנו חושבים שהנושא של אכיפה וענישה, הגברת הענישה, הוא מאוד חשוב ואנחנו שמחים שהצעת החוק נותנת פתרון לנושא הזה של הגברת האכיפה והענישה, היא נותנת כלים יותר טובים - - -

אבישי ברוורמן: נתייחס בסעיפים לראות באמת איך האכיפה כי לפעמים אין מספיק אוכפים.

אבישי ברוורמן: אבל האכיפה הטובה ביותר היא ענישה אפקטיבית של מי שאתה תופס אותו למען יראו וייראו.

<אביטל אפל-פנקס: אנחנו שמחים שבהצעת החוק יש התייחסות נכונה.

<אביטל אפל-פנקס: יש הגברה של הענישה ואנחנו מקווים שבתי המשפט וכמובן התובעים של משרד הכלכלה, ילכו על ענישה הרבה יותר משמעותית ומרתיעה.

<אביטל אפל-פנקס: חשוב לנו, כמובן, שכאשר מהלך החקיקה החיובי הזה יסתיים, הנושא יובא לידיעת הציבור.

<אביטל אפל-פנקס: אנחנו חושבים שקמפיין והעלאת מודעות הציבור לנושא היא מאוד חשובה.

<אביטל אפל-פנקס: שיידעו שמי שעובר על החוק ייענש וייענש בחומרה.

<אביטל אפל-פנקס: תודה.

אבישי ברוורמן: גברת אביטל פנקס, תודה לך.

אבישי ברוורמן: אני יודע שאת גם עושה פעולה מאוד ברוכה בנושא הזה.

אבישי ברוורמן: אני רואה שבכל זאת יש שתי הערות כלליות, שלוש, רבותי, ארבע, כפטריות אחר הגשם.

מיכל רוזין: אני גם רוצה לשאול שאלה.

אבישי ברוורמן: את גם חברת כנסת.

אבישי ברוורמן: גברתי, יש פה כיסא, בואי תשבי, אנחנו רוצים להתקדם, יש לנו עוד ישיבות.

אבישי ברוורמן: תנו לה כיסא.

<יונה פרבר: אני ממשרד הבריאות.

<יונה פרבר: אני אחות לשירותי בריאות הציבור.

<יונה פרבר: יש לי בקשה קטנה.

<יונה פרבר: בהמשך למה שאמרה אביטל על קמפיין הסברה, אני חושבת שזה יותר מהסברה אלא ממש חינוך הורי.

אבישי ברוורמן: כמה קשה לחנך הורים.

אבישי ברוורמן: זה הרבה יותר קשה חנך אותם מאשר את הילדים, שגם זה לא פשוט.

<יונה פרבר: בטיפות חלב אני רואה את התפקיד שלנו גם בדבר הזה.

אבישי ברוורמן: תודה רבה.

אבישי ברוורמן: הערה במקום.

אבישי ברוורמן: אדוני, מיהו?

<רותם זהבי: אני מנהל בטיחות ארצי במשרד החינוך.

<רותם זהבי: אני רוצה לברך על החוק.

<רותם זהבי: אני בקשר עם הוועדה שנים רבות.

אבישי ברוורמן: חינוך ההורים או הילדים?

<רותם זהבי: בעיקרון אנחנו מנחים את מנהלי בתי הספר בארץ מה כדאי להכניס, מה לא להכניס, במה להשתמש ובמה לא להשתמש ובוודאי שלהנהלת בית הספר יש השפעה גם על הילדים וגם על ההורים.

<רותם זהבי: אני מברך על כל התהליך.

אבישי ברוורמן: תודה לך.

אבישי ברוורמן: רבותי, חוץ מזה שכל אחד מברך לו, אני רוצה להתקדם והזמן קצר.

אבישי ברוורמן: אם זו ברכה – ברכתם.

אבישי ברוורמן: אם זה עניין כללי בסדר.

אבישי ברוורמן: מי אדוני?

<אורן כ"ץ: שלום וברכה, לידי עמיתתי, הגברת דורפמן.

<אורן כ"ץ: אנחנו ממשרד עורך הדין ישורון בחיפה.

<אורן כ"ץ: אנחנו מייצגים כאן בפני הוועדה הנכבדה הזאת, את עניינה של העמותה לקידום איירסופט בישראל.

<אורן כ"ץ: שמנו חומר בפני חברי הוועדה לפני תחילת הדיון.

<אורן כ"ץ: איירסופט הוא ענף ספורט שמוכר היטב בעולם במדינות מערביות רבות.

<אורן כ"ץ: נעשה בו שימוש, וזה כל חטאנו במירכאות, נעשה בו שימוש באבזרים שדומים במהותם לכלי נשק, הן ירי במירכאות מעשי בכדוריות פלסטיק קטנטנות והן בהדמיה של תרגילי לחימה וכיוצא בזה, הכול במסגרת אירועים מוכרים ומאושרים.

<אורן כ"ץ: כל חטאנו שבגללו, כמו שאמרתי, אנחנו נכנסים למסגרת החוק הזה, הוא שלמרות שמדובר בספורט, פשוט הכלים דומים לכלי ירייה מבחינה חיצונית בלבד.

<אורן כ"ץ: הנחנו בפני משרד הכלכלה ויושב-ראש הוועדה הבין-משרדית שאני מבקש בהזדמנות זו להודות לו על היחס הפתוח שהוא מפגין כלפינו - - -

אבישי ברוורמן: למר משען.

<אורן כ"ץ: כן, למר משען בפירוש.

<אורן כ"ץ: הנחנו כבר בעבר חוות דעת מומחה שנתבקשנו להציג, שאומרות שאין כאן פוטנציאל של פגיעה.

<אורן כ"ץ: אין אפילו קולות נפץ או קולות ירייה - - -

אבישי ברוורמן: מה הייתה תשובתו של מר משען?

<ישראל משען: כשהוא יסיים, אני אגיד.

<אורן כ"ץ: הכדוריות הללו לא יכולות לחדור לעור אנושי, לא יכולות לגרום אפילו לפציעה.

<אורן כ"ץ: המוזר הוא שמי שמתאמן בירי מעשי עם אקדח אמתי יכול להסתובב עם הכלי שלו בחוץ והכול בסדר, ומי שעובד עם משהו שדומה לרובה ויורה כדוריות פלסטיק קטנות, בשלב הזה, בשל היות הדבר צעצוע מסוכן, לא יכול.

<אורן כ"ץ: לחץ וקשת יש פוטנציאל פגיעה הרבה יותר גדול.

אבישי ברוורמן: לסיכום.

<אורן כ"ץ: אני עובר לסוף.

<אורן כ"ץ: אנחנו מבקשים ליתן את הדעת במסגרת הצעת החוק הזאת לזה שקיימת איזושהי סתירה מובנית, לטעמנו, בין חלק מענפי הספורט לבין החוק הזה מכיוון שיש ענפי ספורט שמשתמשים באביזרים שהם בהגדרתם צעצועים מסוכנים.

אבישי ברוורמן: אז אתה אומר Go soft on Airsoft.

<אורן כ"ץ: משהו כזה.

<אורן כ"ץ: אנחנו מבקשים, וזה משפט אחרון באמת, אחד משניים: או להוציא מגדר הצעצועים המסוכנים דברים שמשמשים לעיסוק בספורט.

<אורן כ"ץ: אני מדבר על ספורט מוכר, לא שכל אחד יחליט לעצמו.

<אורן כ"ץ: או לכלול בהרכב הוועדה הבין-משרדית נציג של משרד הספורט ולחילופין, שבבוא השר או הוועדה ליתן הכרזה או ייעוץ בנושא הזה, יקבלו חוות דעת מתאימה ממשרד הספורט ומהאגודות שעוסקות בנושא.

<אורן כ"ץ: אנחנו, אגב, חברים בהתאחדות הקליעה בישראל וכל הפעולות נעשות כדין.

<אורן כ"ץ: תודה רבה.

אבישי ברוורמן: תודה רבה, הבהרת.

אבישי ברוורמן: לחברת הכנסת רוזין יש הערה בנושא ואחרי זה – מר משען בתגובה.

מיכל רוזין: אני רוצה לחזק את הנקודה הזאת.

מיכל רוזין: קודם כל, אני מברת על הצעת החוק.

מיכל רוזין: לפני שנה ישבנו פה בדיוני התקציב והעלינו את זה סביב נושא התקינה וזה עלה בצורה מאוד חריפה שצריך ליצור בחוק פיקוח על הצעצועים המסוכנים, ואין ספק שכולנו מזדעזעים כל פעם מהמקרים שאנחנו רואים.

מיכל רוזין: אין ספק שצריך לטפל בנושא של כלי נשק חם שנמצאים בשטח, זה לא ענייננו היום.

מיכל רוזין: אי אפשר להשוות קלמנטינות ותפוזים.

<אורן כ"ץ: כלי הנשק שלנו הוא לא חם, גברתי.

מיכל רוזין: תאמין לי, עוד לפני שרצית לדבר, זה אחד הדברים שמפריעים לי בהצעת החוק הזאת.

מיכל רוזין: אתה דיברת על ענף ספורט ואין לי ספק שבענף הספורט יש לכך את ההסדרים שלו, אני לא נכנסת לזה בהצעת החוק הזאת.

מיכל רוזין: אבל יש מקומות לצורך משחק, נאמר ככה, לילדים.

מיכל רוזין: לא לספורט, לא לספורט מקצועי.

מיכל רוזין: לצורך משחק, אם זה פיינטבול וכל מיני דברים כאלה שהם אמורים להיות במקום בטוח, במקום מאורגן.

מיכל רוזין: הרבה מאוד ילדים – לא שאני אוהבת את זה, אני לא פציפיסטית, אבל אני לא אוהבת משחקים כאלה, מעולם לא קניתי לילדים שלי רובים הביתה, גם אם זה צעצוע – אבל אין מה לעשות, זה מה שהם אוהבים.

מיכל רוזין: הם אוהבים ללכת למקומות האלה, הרבה פעמים אפילו תנועות נוער לוקחות לשם וימי הולדת של ילדים וכדומה.

מיכל רוזין: לכן, ראשית, הייתי מכניסה לחוק הזה פיקוח.

מיכל רוזין: אני לא יודעת עד כמה יש פיקוח על המקומות האלה, עד כמה יש כללים ברורים מה מותר להם להחזיק, מה לא מותר להם להחזיק.

מיכל רוזין: גם כדור צבע יכול לפגוע או להכאיב, בטח יש מידות ומה מותר ומה אסור.

מיכל רוזין: לכן זה מוזר לי שזה לא נכנס פה.

מיכל רוזין: אם תגידו לי שזה מוסדר במקום אחר בצורה ראויה אז אני אהיה רגועה, אבל מן הראוי שמצד אחד לא יאסור את זה, כי אם זה מפוקח ומסודר ואנשים מקבלים רישיון להפעיל כאלה מקומות, זה בסדר.

מיכל רוזין: מצד שני, זה לא קיים פה בחוק אז זה בעצם נאסר עליהם.

אבישי ברוורמן: תודה, חברת הכנסת רוזין.

אבישי ברוורמן: אני רוצה שמר משען יעשה סדר.

<ישראל משען: אני מקווה שאני אעשה קצת סדר.

אבישי ברוורמן: בבקשה, מר משען.

<ישראל משען: אני לא יודע כמה מכם, כבוד היושב-ראש, מכירים את הכלי הזה.

אבישי ברוורמן: איזה כלי?

<ישראל משען: האיירסופט.

אבישי ברוורמן: לא.

אבישי ברוורמן: את האמת, זאת הפעם הראשונה שאני שומע את השם.

אבישי ברוורמן: אני מתנצל.

<ישראל משען: אז אני ממליץ מאוד להסתכל באתר האינטרנט, לעשות איירסופט ולראות מה זה כדי שתבינו, כדי שהדברים יהיו מובנים.

<ישראל משען: אנחנו פועלים על פי צו בהתאם לוועדה לצעצועים מסוכנים ואנחנו הקלנו: הצו אומר שאסור להכניס כלי שהוא דומה לנשק אמתי, חד-משמעית.

<ישראל משען: אבל מרות זאת היו הרבה-הרבה פניות לגבי השעשועים, לגבי איירסופט ופיינטבול ואכן הלכנו לקראתם.

<ישראל משען: בתחילה אפשרנו אפילו לשחקנים לקחת הביתה את הכלי הזה כשהוא צבוע.

<ישראל משען: לאחר שקיבלנו חוות דעת מומחה שאומרת שהכלי הזה מסוכן כשהוא נמצא ברחובות - - -

אבישי ברוורמן: מי זה המומחה?

<ישראל משען: יש לנו מומחה שקוראים לו אלכס קופולסקי.

<ישראל משען: יש לנו מומחה שנתן לנו חוות דעת.

<ישראל משען: כמובן שהמשטרה חברה בוועדה הזאת והם אסרו על כך שהכלי הזה יסתובב ברחובות מפאת עויינות הציבור וכל מיני דברים כאלו, תקנות וכל הסיפור.

<ישראל משען: אפשרנו יחד עם משרד הפני שמי שיש לו רישיון של רשות מקומית לבתי עינוגים או משהו כזה, לייבא את הכלים האלו אבל שהם לא יצאו מהמתקן.

<ישראל משען: אין לנו שום בעיה ואנחנו שמחים על מה שאת אומרת.

<ישראל משען: אני מאוד ממליץ לך ללכת.

<ישראל משען: לצערי, נתקלנו בהרבה מקרים שילדים בני פחות מגיל 12 נמצאים במקום הזה ונפגעים.

<ישראל משען: לאחרונה, רבותי - - -

אבישי ברוורמן: היו לך מקרים של תאונות עם האיירסופט הזה?

<ישראל משען: בשנה האחרונה, יש על השולחן שלי חוברת של חקירה של המשטרה שכלים כאלו היו במקומות עוינים כשהם טעונים.

אבישי ברוורמן: אבל כמה מקרים?

אבישי ברוורמן: מעניין אותי כמה מקרים היו של תאונות בגין האיירסופט הזה?

<ישראל משען: להגיד בכנות, אני לא יודע את מספר המקרים.

<ישראל משען: אבל היו מקרים רבים.

אבישי ברוורמן: מה זה רבים?

אבישי ברוורמן: 100?

אבישי ברוורמן: 200?

אבישי ברוורמן: 300?

מיכל רוזין: איזה סוג פציעות?

<ישראל משען: אני לא יכול - - -

אבישי ברוורמן: איזה סוג פציעות?

מיכל רוזין: איזה סוג פציעות?

מיכל רוזין: חוץ מזה שזה כואב.

אבישי ברוורמן: צריך Evidence.

<אורן כ"ץ: זה גם לא כואב.

<ישראל משען: זה אמור להיות, לכן אנחנו - - -

מיכל רוזין: לכן אני שואלת למה אתם לא הכנסתם פה כבר פיקוח על - - -

<לאה ורון: - - - נראה כמו נשק אמתי.

<לאה ורון: כל האקדחים - - -

אבישי ברוורמן: סליחה.

אבישי ברוורמן: אני אגיד לך את האמת, אני מבולבל.

אבישי ברוורמן: עזוב את איירסופט.

אבישי ברוורמן: אמרת עכשיו שאי אפשר להכניס כלים שדומים לנשק אמתי.

אבישי ברוורמן: אבל כל הצעצועים דומים לנשק אמתי.

אבישי ברוורמן: בכל הסרטים בקולנוע נכנסים אנשים עם אקדחי דמי ושודדים מיליונים.

<אתי בנדלר: יש איסור על ייבוא של - - -

אבישי ברוורמן: עם כל הכבוד למיכל, ויש לי כבוד רב, רוב הילדים משחקים בנשק בכל מקום.

אבישי ברוורמן: הם משחקים.

אבישי ברוורמן: לכן אני לא מבין את ההערה הזאת "דומה לנשק אמתי".

אבישי ברוורמן: הכול דומה לנשק אמתי.

<ישראל משען: רבותי, כלי כזה שדומה לנשק אמתי לא נכנס לארץ אלא בהברחה.

<אתי בנדלר: אלא מה?

<ישראל משען: בהברחות.

אבישי ברוורמן: מה שהילדים קונים לא נראה אמתי?

<זאב דיבסק: לא, זה לא אמתי.

אבישי ברוורמן: מה זה אמתי?

<אורן כ"ץ: חששנו להביא אתנו - - -

מיכל רוזין: בצדק.

אבישי ברוורמן: התפתח ענף שלם בפילוסופיה ובפסיכולוגיה: Phenomenology.

אבישי ברוורמן: שהכול זה אמתי.

אבישי ברוורמן: מה זה הדבר הזה אמתי?

אבישי ברוורמן: חצי מהאנשים שלוקחים אקדחים קטנים, אני אומר לך - - -

<ישראל משען: אתה מדבר על קפצונים.

<ישראל משען: אתה מדבר על פיקות.

<ישראל משען: הם מותרים ועוברים את התקן.

<מאיר קלוגהפט: אבל יש גם רובים.

<מאיר קלוגהפט: יש רובים דמויי M16.

<מאיר קלוגהפט: יש גם רובים.

<ישראל משען: הם לא נכנסים אלא למועדוני ספורט.

<אורן כ"ץ: אם אני מתאמן בירי מעשי ולוקח אתי את האקדח, זה בסדר?

<אורן כ"ץ: יש לי רישיון.

<אורן כ"ץ: הוא לצורך ספורט, אז למה - - -

אבישי ברוורמן: הנה, ליאור, דובר הוועדה, קנה לבן שלו, איזה רובה?

<ליאור רותם: רובה, משהו דומה ל-M16.

אבישי ברוורמן: כולם קונים פה.

אבישי ברוורמן: איזה קשקוש זה?

<לאה ורון: בכל החנויות יש.

אבישי ברוורמן: אני רואה את כל הילדים בארץ הולכים עם M16 ועם עוזי.

מיכל רוזין: חינוך להורים אמרנו?

<אורן כ"ץ: הכלים שלנו הם כלים עם תקינה – לא ניתן לירות בהם - - -

<לאה ורון: לא מדברים על החברה שלכם.

אבישי ברוורמן: לא עליך, כבר לא מדברים עליך.

אבישי ברוורמן: אני אומר שהעולם הזה נראה לי עולם הזוי: פה מדברים כאילו זה לא קורה.

אבישי ברוורמן: כל אחד בארץ הולך עם M16 ועם צעצועים ואומרים: זה לא בחוק.

אבישי ברוורמן: אז זה לא בחוק, אבל אף אחד לא אוכף את זה, זה לא קורה בכלל.

<ישראל משען: זה לא מדויק.

אבישי ברוורמן: מה לא מדויק?

אבישי ברוורמן: אני מסתובב ברחובות.

אבישי ברוורמן: אני רואה ילדים עם כל הקשקושים האלה.

<ישראל משען: אתה מדבר על אקדחים של פיקות.

<ישראל משען: זה מותר על פי תקן 562, נדמה לי.

אבישי ברוורמן: לא פיקות.

אבישי ברוורמן: תגיד, אני לא יודע מה זה 562.

אבישי ברוורמן: אני רואה כל מיני צעצועים - -

<ישראל משען: כלים דומים לא נכנסים לארץ.

אבישי ברוורמן: - - שבלשון בני אדם דומים לנשק אמתי.

<ישראל משען: הם לא נכנסים לארץ.

אבישי ברוורמן: מה זה לא נכנסים?

<ישראל משען: כלים דומים לא נכנסים לארץ אלא בהברחות.

אבישי ברוורמן: מה זה דומים?

אבישי ברוורמן: כל דבר כזה הוא לא דומה?

אבישי ברוורמן: אתה, שאתה בקי בכל ה-552, זה נראה לך לא.

אבישי ברוורמן: אבל רוב הנשקים שמסתובבים אתם הילדים נראים כמו נשק.

<ישראל משען: כבוד היושב-ראש, תסתכל על העלון, תסתכל מה זה, אם זה לא - - -

<אביטל אפל-פנקס: - - - צריך לראות את הכלים שדומים לנשק שממש אי אפשר להבחין - - -

מיכל רוזין: - - - זה לא חיקוי של כלי ירייה.

מיכל רוזין: צריך להיות לפי הגדרה חיקוי של כלי ירייה - - -

אבישי ברוורמן: רבותי, אני בספק אם אתם תביאו את הישועה אבל אני אלך אתכם.

אבישי ברוורמן: כמו כל החוקים, מחוקקים, קדימה.

אבישי ברוורמן: יש עוד הערה, אדוני.

מיכל רוזין: רגע.

מיכל רוזין: נשאלו פה שאלות ועוד לא קיבלנו תשובות.

אבישי ברוורמן: לגבי סטטיסטיקות אין לו.

אבישי ברוורמן: אני ביקשתי ממנו - - -

מיכל רוזין: לא.

מיכל רוזין: לגבי אותם מקומות שכן אנחנו רוצים שיוכלו לפעול ברישיון.

<ישראל משען: הם מקבלים.

מיכל רוזין: התחלת להגיד והפריעו לך.

אבישי ברוורמן: למה אין Evidence על המקרים האלה, אביטל?

<אביטל אפל-פנקס: אני רוצה הסביר את הנושא של הנתונים.

אבישי ברוורמן: בדרך כלל, כשאנחנו באים לוועדה, אנחנו מבקשים את זה מאנשים – היה לנו סיפור עם אופניים חשמליים: באה המשטרה ואמרה: אין.

אבישי ברוורמן: לא קורה כמעט כלום, אין לנו דיווחים.

אבישי ברוורמן: מכיוון שהמשטרה לא לוקחת, אף אחד לא מדווח לה.

אבישי ברוורמן: הלכנו לביתי החולים, הביאו לנו כל-כך הרבה מקרים.

אבישי ברוורמן: אז היה ברור שיש הרבה מקרים ולמשטרה אף אחד לא מדווח, היא לא בודקת.

אבישי ברוורמן: לכן כשאני שואל פה, אני רוצה שמישהו יביא לי נתונים.

<אורן כ"ץ: אני מוכן שיביאו.

<אביטל אפל-פנקס: אני רוצה להסביר לגבי הבעיה בבתי החולים בנושא איסוף נתונים.

<אביטל אפל-פנקס: כשילד מגיע עם פגיעה בעין, בתי החולים רושמים שיש לו פגיעה בעין ולא רושמים ממה הייתה הפגיעה.

<אביטל אפל-פנקס: כלומר, אין ברישום שלהם לרוב, סעיף של מוצר.

<אביטל אפל-פנקס: ארגון בטרם, אחד משלושת הפרויקטים הגדולים שלו, זה להכניס שדות מידע.

<אביטל אפל-פנקס: היום אנחנו ב-9 בתי חולים בלבד ברחבי הארץ מכניסים למיון.

<אביטל אפל-פנקס: אתה יודע, לרופאים מאוד קשה עם זה כי להוסיף להם עוד כמה דקות של: מה המוצר, האם הייתה השגחה, היכן זה קרה?

<אביטל אפל-פנקס: האם זה היה בבית ספר, האם זה היה ברחוב?

<אביטל אפל-פנקס: כלומר יש כאן כמה שדות שה-WHO ביקש להכניס ואנחנו כבר הצלחנו ב-9 בתי חולים להכניס.

<אביטל אפל-פנקס: יש 24 בתי חולים - - -

אבישי ברוורמן: ואז יהיו נתונים.

אבישי ברוורמן: כרגע אין נתונים.

<אביטל אפל-פנקס: נכון להיום זה בעייתי מבחינה סטטיסטית.

<אביטל אפל-פנקס: מבתי החולים שמהם אנחנו אוספים נתונים, אותם אנחנו יכולים לנתח.

אבישי ברוורמן: אז כמה מקרים יש כרגע?

<אביטל אפל-פנקס: באותם בתי חולים אנחנו יודעים שיש גם מפיינטבול - - -

אבישי ברוורמן: תני לי מספרים.

<אביטל אפל-פנקס: לא זכור לי - - -

אבישי ברוורמן: איזה בתי חולים?

<אביטל אפל-פנקס: - - - לא כתוב איזה סוג אקדח.

<אביטל אפל-פנקס: יש לנו הרבה דיווחים - - -

אבישי ברוורמן: תני לי רק מספר.

אבישי ברוורמן: 9 בתי חולים.

אבישי ברוורמן: מתוך 9 בתי חולים, איזה בתי חולים?

<אביטל אפל-פנקס: 5 בתי חולים: וולפסון, רמב"ם, שניידר, סורוקה וגליל מערבי.

אבישי ברוורמן: בכמה מקרים נתקלת בשנה האחרונה?

<אביטל אפל-פנקס: אספנו משנת 2010 עד 2013: 60 ילדים פנו עקב צעצועים מסוכנים.

<אביטל אפל-פנקס: יש לנו עוד מאגר תיעוד - - -

אבישי ברוורמן: ב-4 שנים?

מיכל רוזין: מדובר גם אם הוא בלע גולה.

<אביטל אפל-פנקס: לא.

<אביטל אפל-פנקס: רק צעצועים: נפצים, חזיזים - - -

אבישי ברוורמן: נעזוב את המידע.

אבישי ברוורמן: המידע הזה הוא חלקי, הוא לא ברור.

אבישי ברוורמן: נמשיך הלאה.

<מאיר קלוגהפט: אני יושב-ראש ענף הצעצועים בלשכת המסחר.

<מאיר קלוגהפט: אנחנו תומכים בחוק הזה.

<מאיר קלוגהפט: לא מברכים, תומכים.

<מאיר קלוגהפט: בהמשך למה שאמרה הנציגה של ארגון בטרם, אנחנו מדברים כל הזמן על רובים ואקדחים ופיקות וקפצונים וכל הדברים האלה.

<מאיר קלוגהפט: אלה בעיה.

<מאיר קלוגהפט: אני מסכים עם היושב-ראש שמצד אחד יהיו חוקים, ומצד שני עדיין, לאורך הרבה שנים, כנראה, עם ישראל ימשיך לייבא גם את המוצרים הדומים.

<מאיר קלוגהפט: במשך השנים היו גם כל מיני ניסיונות לצבוע בצבע מיוחד את הלוע, את הקנה.

<מאיר קלוגהפט: עשו כל מיני ניסיונות כדי למזער את הבעיה אבל זה לא כל-כך הלך.

<ישראל משען: בפועל - - -

<מאיר קלוגהפט: אני מסכים, וצריך להיזהר.

<מאיר קלוגהפט: אני רוצה להסיט את זה לכיוון קצת שונה: נושא התחפושות.

<מאיר קלוגהפט: לא דיברנו על זה, אבל אני חושב שזו סכנה: זה לא מרעיש, זה לא עושה אש בהתחלה, אבל אני חושב שזה מסוכן.

<מאיר קלוגהפט: היינו לפני פורים האחרון עם יושבת-ראש הוועדה לשלום הילד, חברת הכנסת אורלי לוי אבקסיס, במכון התקנים וראינו שם את כל ההשלכות של הנושא הזה.

אבישי ברוורמן: אולי תיתן דוגמה שהציבור יבין?

אבישי ברוורמן: איך התחפושות הן צעצוע מסוכן?

<מאיר קלוגהפט: התחפושת מסוכנת ברגע שהיא דליקה.

<מאיר קלוגהפט: ברגע שאתה נתקל באיזשהו מקור אש הכי קטן, יכול להיות נר או גפרור או אפילו חומר נפץ של פיקה או משהו כזה, זה מדליק וזה מסוכן.

<מאיר קלוגהפט: אני בטוח שאם נבדוק בבתי חולים, אם ירשמו את זה, יהיו שם הרבה מאוד ויש הרבה נפגעים שאני אישית מכיר שנפגעו כתוצאה משריפת תחפושות.

<מאיר קלוגהפט: בדקנו וראינו ועשינו השנה גם ניסוי: יש ייבוא תמים דרך האינטרנט של תחפושות.

<מאיר קלוגהפט: בארץ יש את כל האזהרות ומכון התקנים בודק, אבל הוא לא יכול לבדוק תחפושות שנכנסות דרך האינטרנט, והכמות הולכת וגדלה בצורה מדהימה - - -

מיכל רוזין: זו כבר שאלה של יוקר המחיה, כי אם אתה קונה בארץ תחפושת ב-150% יותר ממה שאתה יכול להשיג באינטרנט או מחו"ל, אז - - -

<מאיר קלוגהפט: אני לא מדבר כרגע על הנושא של - - -

מיכל רוזין: אבל זו הסיבה שמזמינים באינטרנט.

<מאיר קלוגהפט: סליחה.

<מאיר קלוגהפט: אני חושב שכסף לא אמור לסכן חיי ילדים.

מיכל רוזין: בוודאי שלא.

מיכל רוזין: אני רק מסבירה את - - -

<מאיר קלוגהפט: אז אני מביא יותר זול – אני לא מדבר כרגע על יוקר המחיה ואני בעד להוריד חסמים ואנחנו מטפלים בזה ואנחנו בעד להוזיל ומוזילים.

<מאיר קלוגהפט: אגב, יש הוזלה משמעותי בכל התחומים - - -

אבישי ברוורמן: זה לא הנושא.

מיכל רוזין: לא בתחפושות.

אבישי ברוורמן: מה הצעתך לוועדה?

<מאיר קלוגהפט: הצעתי לוועדה, הצעתי את זה גם במסגרת אחרת: נושא התחפושות, שהוא נושא בעייתי מאוד, לצאת באזהרה שכאשר מייבאים.

<מאיר קלוגהפט: נכון, זה יותר זול ומדובר בעשרות אחוזים.

<מאיר קלוגהפט: אבל הן לא בטיחותיות.

<מאיר קלוגהפט: כשאתה בודק, אומרים: הכול בסדר.

<מאיר קלוגהפט: עד שהילד נשרף.

אבישי ברוורמן: טוב, תודה רבה.

<מאיר קלוגהפט: צריך לצאת ממש בקמפיין.

אבישי ברוורמן: תודה.

אבישי ברוורמן: משרד החינוך שמע את זה וכל הארגונים.

אבישי ברוורמן: אני מודה לך.

אבישי ברוורמן: אני חושב שאדוני אחרון ונעבור להקראה.

<ירון מור: אני יושב-ראש חטיבת יבואני הזיקוקים באגוד לשכות המסחר.

<ירון מור: אנחנו ששמחים עוד שזה עובר מצו לחוק.

<ירון מור: אבל יש כאן סתירה: בצו, היום המצב הוא שאנחנו מקבלים רישיונות אחרי קורס, להפריח זיקוקין, שנכנסים גם לקטגוריה של צעצועים מסוכנים.

<ירון מור: בחוק עצמו, צעצוע מסוכן אסור בהפעלה, ייבוא ואחסנה ובהובלה.

<אתי בנדלר: זה לא מדויק.

אבישי ברוורמן: תן לי דוגמה.

<ירון מור: אני בעל רישיון לייבוא והפרחה של זיקוקין די-נור.

<ירון מור: מחר, כשהחוק ייכנס, אני הופך להיות עבריין.

מיכל רוזין: למה?

אבישי ברוורמן: רבותי, תנו לו לדבר ואז תענו לו בלי קריאות ביניים.

אבישי ברוורמן: היועצת המשפטית תענה.

<ירון מור: בחוק, צעצוע מסוכן אסור בייבוא, אחסנה, הובלה.

<ירון מור: לא כתוב כאן שאני מוחרג כבעל רישיון מטעם המדינה ומטעם משרד הכלכלה.

אבישי ברוורמן: היועצת המשפטית, הבנו?

אבישי ברוורמן: בנקודה הזאת, עורכת הדין בנדלר, האם הוא צודק?

<אתי בנדלר: השר יכול בהכרזה לקבוע או איסור ייבוא או הגבלות על הייבוא.

<אתי בנדלר: ויכול שהוא יקבע הגבלות ולא איסור מוחלט.

<ירון מור: בסדר.

<ירון מור: אבל אני יוצא מתקנת הרעש והחוק הקודם.

<ירון מור: מה שלא כתוב בחוק - - -

<אתי בנדלר: אבל זה כתוב בחוק.

<ירון מור: אבל לא כתוב שמותר לי כבעל רישיון ממשרד הכלכלה לייבא, לאחסן, להפעיל - - -

אבישי ברוורמן: אדוני, אנחנו נגיע לסעיף 7(ב), אם הדבר כך, נתקן אותו.

אבישי ברוורמן: כנראה שהוא לא ככה, אבל נדון בו בסעיף.

אבישי ברוורמן: הערות פרטניות, לא כרגע.

אבישי ברוורמן: רק כלליות.

אבישי ברוורמן: אם ככה, אמרת את שלך ואני עובר להקראה.

אבישי ברוורמן: תודה.

אבישי ברוורמן: אנחנו פותחים בהקראה.

אבישי ברוורמן: עורך הדין אביעד, בבקשה.

<יובל אביעד: " הצעת חוק הפיקוח על צעצועים מסוכנים, התשע"ה-2014 פרק א': הגדרות הגדרות 1.

<יובל אביעד: בחוק זה – "הוועדה המייעצת לעניין צעצועים מסוכנים", "הוועדה" – הוועדה שמינה שר הכלכלה לפי סעיף 9; "הממונה" - כמשמעותו בסעיף 8; "הממונה על התקינה" – מי שמינה השר לפי סעיף 5 לחוק התקנים; "חוק הגנת הפרטיות" – חוק הגנת הפרטיות, התשמ"א-1981 ; "חוק העונשין" – חוק העונשין, התשל"ז-1977 ; "חוק התקנים" - חוק התקנים, התשי"ג-1953 ; "כלי יריה"- כהגדרתו בחוק כלי היריה, התש"ט–1949; "מכירה" – לרבות שיווק, אספקה, תצוגה לשם מכירה, השכרה, חליפין, וכן כל העברת בעלות או החזקה בדרך אחרת; "מסמך" – לרבות תעודה או פלט כהגדרתו בחוק המחשבים, התשנ"ה-1995; "מערכת הביטחון" - כל אחד מאלה: (1) משרד הביטחון ויחידות הסמך של משרד הביטחון; (2) יחידות ויחידות הסמך של משרד ראש הממשלה שעיקר פעילותן בתחום ביטחון המדינה; (3) צבא הגנה לישראל; (4) מפעלי מערכת הביטחון כמשמעותם בסעיף 20 לחוק להסדרת הביטחון בגופים ציבוריים, התשנ"ח-1998 , שאינם יחידות כאמור בפסקה (2) ואשר שר הביטחון הודיע עליהם לשר; (5) משטרת ישראל, שירות בתי הסוהר והרשות להגנת עדים.

<יובל אביעד: "מפקח" – מי שמינה השר לפי סעיף 21; "המשרד" – משרד הכלכלה; "צעצוע" – חפץ או מערכת או קבוצה של חפצים שנועדו למשחק, לשעשוע או לבילוי, בין שנועדו לשימוש בידי קטינים ובין שנועדו לשימוש בידי בגירים; "צעצוע מסוכן" – צעצוע שניתנה לגביו הכרזה לפי סעיף 2; "שימוש" – לרבות תחזוקה, התקנה, הפעלה או אחסנה; "השר" – שר הכלכלה; "תקן" ו"תקן רשמי" – כמשמעותם בחוק התקנים.

<יובל אביעד: ".

<אתי בנדלר: אני חושבת שההגדרה החשובה ביותר שתסביר אותה, הגדרה של צעצוע וכמובן צעצוע מסוכן.

<יובל אביעד: הגדרה של צעצוע נכתבה בעקבות ההגדרה שנמצאת בתקן הרשמי הישראלי שמדבר על צעצועים בכלל, תוך שילוב של ההגדרה שהופיעה בצו הפיקוח על מצרכים ושירותים, שקבעה שצעצוע זה חפץ או מערכת חפצים שנועדו למשחק, לשעשוע ולבילוי.

<יובל אביעד: משם הרכבנו את ההגדרה.

<יובל אביעד: דבר נוסף שהוספנו הוא השימוש בידי קטינים וגם בידי בגירים כי לאחרונה אנחנו רואים שגם אנשים בגירים משתמשים בצעצועים מסוכנים לצורך שעשוע או בילוי או משחק.

<יובל אביעד: בין היתר אנחנו יכולים לדבר על פיינטבול - - -

אבישי ברוורמן: כבר היינו בכל משחקי הכדורגל, בכל ההתנהגויות, בכל מקום של אנשים מבוגרים, הם פחות מבוגרים מילדים.

<יובל אביעד: צעצוע מסוכן זאת הגדרה שמפנה לצעצוע שניתנה לגביו הכרזה לפי סעיף (2) שמאפשר לשר להכריז ברשומות על צעצוע שהוא צעצוע מסוכן.

<יובל אביעד: איך בדיוק השר קובע שצעצוע הוא צעצוע מסוכן?

<יובל אביעד: יש פרוצדורה שנקבעה בפירוט רב איך קובע השר שהצעצוע הוא מסוכן תוך התייעצות עם ועדה לצעצועים מסוכנים שקובעת מהו צעצוע מסוכן.

<יובל אביעד: נקבעו סדרי הדין לאותה ועדה איך לקבוע, ואיך השר קובע לאחר מכן שזה צעצוע מסוכן.

<יובל אביעד: באופן הזה של השילוב של ההגדרה של מהו צעצוע, מה הקביעה הסטטוטורית, אנחנו מרכיבים את - - -

אבישי ברוורמן: כשנגיע לסעיפים, נסתכל בדיוק כמה אוכפים יש, מה האכיפה, איך זה עובד, ואז נעבור לדברים.

אבישי ברוורמן: אם ככה, אין הערות כלליות לסעיף 1?

<אתי בנדלר: יש.

אבישי ברוורמן: איירסופט, כן.

<אורן כ"ץ: האם לא יהיה נכון להוציא מגדר הגדרה של צעצוע אביזרים המשמשים לספורט?

אבישי ברוורמן: האם לא יהיה נכון, עורך הדין אביעד?

<יובל אביעד: ראשית צריך לעשות אבחנה בין אביזרים לספורט שהוכרו בתוך ענף הספורט, אני לא יודע לגבי ההערה של האדון, האם הענף של האיירסופט והפיינטבול הוכר בכלל כענף ספורט במדינת ישראל - - -

<אורן כ"ץ: הוא נמצא בתהליך הכרה.

<יובל אביעד: אבל כרגע הוא לא מוכר - - -

מיכל רוזין: זה יאסור עליו?

<אורן כ"ץ: כן.

<זמר בלונדהיים: זו רק ההגדרה.

<יובל אביעד: כשנגיע לתנאים שנקרא בסעיף 7(ב) או 7(ג) שהשר רשאי לאשר, אנחנו נדון בזה.

<יובל אביעד: אני מבטיח שנחזור לזה ונדון בסוגיה הזאת שוב.

<יובל אביעד: אני לא מתעלם ממנה.

אבישי ברוורמן: אז אנחנו נדון בה כשנגיע.

<יובל אביעד: כן.

אבישי ברוורמן: אני מודה לך.

<ירון מור: הנושא של משרד ויחידות הסמך.

<ירון מור: אנחנו גם מאמנים יחידות אבטחה של בתי חרושת כמו טבע, אנחנו עושים להם תרגילים פירוטכניים - - -

אבישי ברוורמן: אז איך היית מציע לנו?

<ירון מור: אני הייתי מציע להכניס לזה: יחידות המאושרות לעסוק בביטחון.

<אתי בנדלר: חס וחלילה.

<אתי בנדלר: אדוני, ההגדרה של מערכת הביטחון היא הגדרה רוחבית שקיימת בדברי חקיקה רבים.

<אתי בנדלר: אנחנו לא מכניסים גורמים אזרחיים לעניין הזה.

<ירון מור: אבל אם יש יחידת אבטחה שנמצאת - - -

<אתי בנדלר: להם יש פתרונות ספציפיים בחוקים שונים ואם יהיה צורך, אז היה להם גם כן.

<אתי בנדלר: יקבלו אישורים מהשר.

<אתי בנדלר: אבל בשום פנים ואופן לא בהגדרה של מערכת הביטחון, כי זה לא חלק ממערכת הביטחון.

<ירון מור: אני לא מבקש להגדיר את זה כמערכת ביטחון או כיחידת סמך - - -

אבישי ברוורמן: אתה מתכוון להוסיף?

<ירון מור: אני אומר להוסיף יחידות המאושרות לעסוק באבטחה על ידי - - -

<אתי בנדלר: לאיפה להכניס?

<ירון מור: להכניס להגדרה שמותר להם להשתמש ולהתאמן עם הדברים האלה.

<ירון מור: אני מאמן את נמל חיפה, את מערכת הביטחון - - -

<אתי בנדלר: הבנתי, תרשה לי לענות.

<אתי בנדלר: סעיף 1 הוא סעיף של הגדרות הוא לא עוסק עדיין בתנאים אופרטיביים, הוא לא עוסק בקביעת הנורמות.

<אתי בנדלר: ההגדרה היחידה שכביכול רלבנטית לגביך, היא הגדרה "מערכת הביטחון" - - -

<ירון מור: מערכת הביטחון ו/או יחידות המאושרות לעסוק באבטחה.

<אתי בנדלר: אין ו/או.

<אתי בנדלר: יש מערכת הביטחון – כל אחת מהמערכות המפורטות בהגדרה.

<אתי בנדלר: כיוון שלא מדובר ביחידה של מערכת הביטחון, אני מציעה לא לקבל את ההערה בהקשר הזה.

<ירון מור: מערכת הביטחון בכלל נמצאת - - -

אבישי ברוורמן: תקשיב אדוני.

אבישי ברוורמן: אדוני, אתה לא מקשיב.

אבישי ברוורמן: בהגדרות זה לא ייכנס.

אבישי ברוורמן: מכיוון שהנושא שהעלית הוא נושא סובסטנטיבי, כשנתקדם בקריאה נצטרך לראות איך לפתור אותו.

אבישי ברוורמן: תודה רבה.

<זמר בלונדהיים: בסעיף 34 יש את הסייג לתחולה, ככל שיהיה צורך - - - ננסה לבדוק את זה עם המשטרה, היא לא פה, להבנתי - - -

אבישי ברוורמן: זה לא כאן.

אבישי ברוורמן: לא נשנה את ההגדרה - - -

<אתי בנדלר: יש נציגי משטרה.

אבישי ברוורמן: אז למה שהמשטרה לא תשב מקדימה?

אבישי ברוורמן: היא כל הזמן בצרות צרורות, אולי כאן היא תשב בשולחן המרכזי.

אבישי ברוורמן: בבקשה, גברתי, הניצב משנה.

<אתי בנדלר: פקד.

אבישי ברוורמן: העליתי אותה בדרגה כבר?

אבישי ברוורמן: זו הדרגה הבאה, לא?

אבישי ברוורמן: אם כך, אני מעלה את זה להצבעה.

אבישי ברוורמן: מי בעד?

אבישי ברוורמן: חברת הכנסת רוזין?

אבישי ברוורמן: בעד סעיף 1 – פה אחד

אבישי ברוורמן: אושר.

אבישי ברוורמן: אדוני, עורך הדין אביעד, המשך בהקראה.

אבישי ברוורמן: פרק ב': הכרזה על צעצוע מסוכן.

אבישי ברוורמן: אני לא צריך לקרוא במקומך, עורך דין אביעד.

<יובל אביעד: אנחנו מגיעים לסעיפים שבהם יש תיקונים.

אבישי ברוורמן: בבקשה, אנחנו מקשיבים.

<אתי בנדלר: בסעיף 2 אין תיקונים.

<זמר בלונדהיים: אין.

<זמר בלונדהיים: רצינו שזה יהיה לפניו, שאם יהיו אז נקריא כבר את התיקונים.

<יובל אביעד: "פרק ב': הכרזה על צעצוע מסוכן הכרזה על צעצוע מסוכן 2. (א) השר רשאי, על פי המלצת הוועדה המייעצת לעניין צעצועים מסוכנים לפי סעיף 4, לקבוע בהכרזה (בחוק זה- להכריז) כי צעצוע הוא צעצוע מסוכן (בפרק זה - הכרזה על צעצוע מסוכן).

<יובל אביעד: (ב) השר רשאי לקבוע כי הכרזה על צעצוע מסוכן, כולה או חלקה, תיכנס לתוקפה במועד מאוחר יותר מיום פרסומה ברשומות.

<יובל אביעד: ".

אבישי ברוורמן: טוב, זה פשוט לחלוטין ואני לא רואה בעיה.

אבישי ברוורמן: אני מעלה להצבעה.

אבישי ברוורמן: יש פה הערות כלליות?

אבישי ברוורמן: לא.

אבישי ברוורמן: הערות פרטניות?

אבישי ברוורמן: אם ככה, חברת הכנסת רוזין, אנחנו מאשרים?

אבישי ברוורמן: בעד סעיף 2 – פה אחד

אבישי ברוורמן: מאושר.

אבישי ברוורמן: אנחנו עוברים לסעיף פרסום, 3.

אבישי ברוורמן: בבקשה, עורך הדין אביעד.

<יובל אביעד: "פרסום 3.

<יובל אביעד: הממונה יפרסם את תוכנה של הכרזה על צעצוע מסוכן גם באתר האינטרנט של המשרד, בשפות העברית והערבית, וכן בשפות נוספות אם המליצה על כך הוועדה המייעצת לעניין צעצועים מסוכנים בהמלצתה לשר לפי סעיף 4.".

אבישי ברוורמן: הסבר.

<יובל אביעד: הסעיף מדבר על פרסום של תוכן של הכרזה על צעצוע מסכן.

<יובל אביעד: אנחנו חושבים שמעבר לפרסום ברשומות יש חשיבות גם לפרסם באת האינטרנט את ההכרזה של השר גם בעברית וגם בערבית, שהן השפות הרשמיות, וכן בשפות נוספות אם הוועדה לצעצועים מסוכנים חשבה שיש נחיצות בגלל שימוש של אוכלוסייה כזאת או אחרת בצעצוע.

אבישי ברוורמן: ברור.

אבישי ברוורמן: קיבלתי.

אבישי ברוורמן: למישהו יש הערות?

אבישי ברוורמן: לא.

אבישי ברוורמן: אם ככה, אני מעלה להצבעה.

אבישי ברוורמן: מי בעד?

אבישי ברוורמן: בעד סעיף 3 – פה אחד

אבישי ברוורמן: אושר.

אבישי ברוורמן: סעיף 4, המלצת הוועדה המייעצת לעניין צעצועים מסוכנים.

<יובל אביעד: "המלצת הוועדה המייעצת לעניין צעצועים מסוכנים 4.

<יובל אביעד: (א) הוועדה המייעצת לעניין צעצועים מסוכנים רשאית להמליץ לשר להכריז כי צעצוע הוא צעצוע מסוכן, אם מתקיים לגבי הצעצוע תנאי אחד או יותר מהמפורטים להלן והוועדה נוכחה, לאחר שקיימה את הפעולות המנויות בסעיף קטן (ב), כי הכרזה כאמור נדרשת לשם שמירה על שלומו, על בריאותו או על בטיחותו של אדם: (1) הוא עלול לגרום למשתמש בו או לאחר נזק גופני או לסכן את בריאותם; (2) הוא עלול לגרום לפחד או לבהלה למשתמש בו או לאחר שבסביבתו; (3) הוא פולט אש, נפיץ, דליק או גורם להתפוצצות; (4) הוא חיקוי של כלי יריה או נראה ככלי יריה.

<יובל אביעד: (ב) בטרם תגיש הוועדה לשר את המלצתה לפי סעיף זה תפעל הוועדה בהתאם למפורט להלן, לפי העניין: (1) הוועדה תפרסם הודעה באתר האינטרנט של המשרד, בשפות העברית והערבית, וכן בשפות נוספות אם ראתה לנכון, על כוונתה להמליץ לשר להכריז כי הצעצוע הוא צעצוע מסוכן; בהודעה כאמור תציין הוועדה כי ניתנת אפשרות לציבור ולכל גורם הנוגע בדבר להביא בפני הוועדה את עמדתם בנושא, בכתב, בתוך 21 ימים מיום הפרסום, וכן תציין בהודעתה אם חל על הצעצוע תקן רשמי, ואם חל תקן כאמור - שם התקן והיכן ניתן לעיין בו;.

<יובל אביעד: ".

מיכל רוזין: רגע.

מיכל רוזין: דיברנו על 4 - - -

אבישי ברוורמן: שיקרא עד הסוף ואחר כך נעלה את זה.

אבישי ברוורמן: אני רוצה שהוא יגמור את הסעיף, ברשותך, חברת הכנסת רוזין.

<יובל אביעד: "(2) הוועדה תדון בעמדות הציבור והגורמים הנוגעים בדבר ופניות שהוגשו לה, בתוך 60 ימים מתום המועד שקבעה בהודעתה לפי פסקה (1); יושב ראש הוועדה רשאי, בנסיבות מיוחדות ומנימוקים שיירשמו, להאריך את המועד האמור ובלבד שיודיע על כך, בכתב, לפונה או למגיש העמדה, לפי העניין;.

<יובל אביעד: ".

<יובל אביעד: הסיפה של הסעיף שקראתי כרגע היא תוספת שהוספנו לאור ישיבה שהתקיימה בעניין יחד עם הייעוץ המשפטי ואנחנו חושבים שהיא ראיה להיכלל בתוך הצעת החוק.

<אתי בנדלר: הייעוץ המשפטי של הוועדה, אתה מתכוון.

<יובל אביעד: "(3) הוועדה רשאית להורות על קיום דיון פומבי בעמדות הציבור כאמור ולהזמין את מגישי העמדות להופיע בפניה במסגרת הדיון הפומבי או שלא במסגרתו; (4) הוועדה תבחן את מידת המסוכנות של הצעצוע לשלומו, לבריאותו או לבטיחותו של אדם וכן את הצורך לקבוע לגביו, בהכרזה על צעצוע מסוכן, תנאי או הגבלה לעניין יבואו, ייצורו, מכירתו, ייצואו, השימוש בו או החזקתו, לצורך עסק, והכל בשים לב, בין היתר, למקום החזקתו או למקום השימוש בו ולגיל השכיח לשימוש בו; (5) חל על הצעצוע תקן רשמי, יפנה יושב ראש הוועדה, בכתב, לממונה על התקינה, בבקשה לקבל את חוות דעתו בשאלה אם בשל תחולת התקן הרשמי על הצעצוע אין צורך להכריז כי הצעצוע הוא צעצוע מסוכן, לרבות בהתחשב באפשרות השימוש בצעצוע שלא בהתאם לייעודו; הממונה על התקינה ימסור ליושב ראש הוועדה את חוות דעתו כאמור, בכתב, בתוך עשרה ימי עבודה מיום פנייתו אליו.

<יובל אביעד: (ג) על אף הוראות סעיפים קטנים (א) ו-(ב) רשאית הוועדה להמליץ לשר להכריז כי צעצוע שמתקיים לגביו תנאי אחד או יותר מהתנאים המפורטים בפסקאות (1) עד (4) של סעיף קטן (א) הוא צעצוע מסוכן, אף שלא ביצעה את הפעולות האמורות בפסקאות (1) או (2) של סעיף קטן (ב), אם החליטה כי כתוצאה מהצעצוע או השימוש בו ישנה אפשרות ממשית לפגיעה מידית בשלומו, בבריאותו או בבטיחותו של אדם, ובלבד שבהקדם האפשרי לאחר מכן תבצע את הפעולות האמורות וכן תבחן מחדש את המלצתה ואת הצורך לבטלה או לשנותה, כולה או חלקה.

<יובל אביעד: ".

אבישי ברוורמן: יפה.

אבישי ברוורמן: הסבר.

<יובל אביעד: סעיף 4 הוא אותו סעיף שקובע את ההסדרים לקביעת צעצוע מסוכן באמצעות הוועדה לצעצועים מסוכנים.

<יובל אביעד: הוועדה לצעצועים מסוכנים אמורה להמליץ לשר האם צעצוע הוא צעצוע מסוכן, אמורה לקבוע את התנאים שקשורים להסדרת פעולות עוסק, בין היתר גם בעניין ייבוא, ייצור, אחזקה, שיווק וכולי.

<יובל אביעד: סעיף 4(א)(1) עוסק בשאלה מה יחשב בכלל כצעצוע מסוכן.

<יובל אביעד: מה הפרמטרים שהוועדה בודקת בבואה לבחון צעצוע כצעצוע מסוכן.

<יובל אביעד: פסקאות (1) עד (4) קובעות את הפרמטרים החל מנזק גופני ועד - - -

אבישי ברוורמן: ברור, שמענו.

<יובל אביעד: בסעיף קטן (ב) אנחנו רוצים לאפשר את פומביות הדיון.

<יובל אביעד: אנחנו רוצים לשתף את הציבור בהמלצות הוועדה לצעצועים מסוכנים.

<יובל אביעד: זה דבר מאוד חשוב ששמנו עליו דגש בסעיף קטן (ב), וגם את הדרך שבה הוועדה מתייחסת לפניות ציבור וגם הגבלנו את הוועדה ל-60 ימים כפי שהתבקשנו.

<יובל אביעד: סעיפים (4) ו-(5) הם סעיפים חשובים בהיבט של תקן רשמי.

<יובל אביעד: צריך להבין שתן זה מפרט טכני למוצר, למצרך.

<יובל אביעד: הרבה פעמים אנחנו יכולים להגיד שמצרך עומר בתקן רשמי, אבל השימוש שעושים בו גורם למסוכנות כזאת או אחרת לאדם - - -

אבישי ברוורמן: אולי תיתן דוגמאות.

אבישי ברוורמן: אני מבקש ממך דבר אחד: תעבור משפת, תסלחי לי אתי, משפטן לשפת בני אדם מן היישוב, עם דוגמאות.

<יובל אביעד: אני אנסה והחברים יוכלו לעזור לי.

<יובל אביעד: לכל אחד יש מומחיות בתחום מסוים - - -

אבישי ברוורמן: אז שמישהו אחר יעזור לך כי הציבור מקשיב לך, הוא שומע את הקולות אבל קשה לו להבין.

<יובל אביעד: אני אתן דוגמה אחת בולטת, למשל: ספריי שלג.

<יובל אביעד: כולנו מכירים את ספריי השלג שביום העצמאות נוטים להשתמש בו.

<לאה ורון: איך זה נקרא.

<יובל אביעד: ספריי שלג.

אבישי ברוורמן: ספריי שלג שנוטים להשתמש, זאת אומרת, צובעים כל אחד, זורקים על כל אחד.

אבישי ברוורמן: נוטים להשתמש.

<יובל אביעד: על המצרך הזה באמת חל תקן.

<יובל אביעד: אני חושב, איגור תתקן אותי אם אני טועה, שתקן האיירוסולים, נכון?

<איגור דוסקלוביץ: כן, כן.

<איגור דוסקלוביץ: תקן אחר.

<יובל אביעד: לכאורה, כשמשתמשים במצרך הזה, מבחינת חוק התקנים מי שמשתמש בהתאם לסעיף 9(א), כלומר לעניין האיסור, אז הוא עומד בתקן והכול בסדר.

<יובל אביעד: אבל אנחנו יודעים ממקרים שדיווחו לנו, גם באמצעות בטרם וגם באמצעות האכיפה בשטח, שאנשים נוטים להתיז בעיניים - - -

אבישי ברוורמן: אמרו: אין גוזרים גזירה על הציבור אם רוב הציבור אינו עומד בה.

אבישי ברוורמן: אתה תיתן ספריי שלג והם לא ישפריצו?

אבישי ברוורמן: איך תאכוף את זה?

<לאה ורון: בדיוק.

אבישי ברוורמן: איך תאכוף את זה.

<יובל אביעד: אנחנו יודעים שיש בתקן הזה סוג של בעיה ולכן הוועדה יכולה לבחון את מהות השימוש שהציבור עושה, את המקום שהוא עושה בו שימוש, את הדרך - - -

אבישי ברוורמן: רגע, רגע, אביעד, תקשיב, אתה מדבר אתי עכשיו כמשפטן שאומר: בוועדה יושב שם האח הגדול שהוא יגדיר בדיוק את השימוש.

אבישי ברוורמן: בחייך, כל הילדים שלוקחים את זה, עושים ספריי.

אבישי ברוורמן: מישהו יעצור אותם?

אבישי ברוורמן: יש שוטרים?

אבישי ברוורמן: זה שעוברים פה על כל הסעיפים האלה, אין לזה אכיפה, אין לזה איסור, זה לא יקרה בפועל.

אבישי ברוורמן: זה בבל"ת.

<יובל אביעד: אדוני, אנחנו נמצאים כרגע בשלב של הקראת הנוסח בשלב של העיבודים הראשוניים.

<יובל אביעד: כשנגיע לאכיפה נתלבט גם בשאלות האלה - - -

אבישי ברוורמן: למה אני רוצה דוגמאות?

אבישי ברוורמן: כי בשפת עורכי דין, אף אחד לא מבין מה אומרים.

אבישי ברוורמן: ספריי שלג, אני אומר לך עכשיו שאם ספריי שלג קיים והציבור מקבל אותו – כבר אמרתי, גם הציבור המבוגר, לצערנו, לא כולנו כל-כך מבוגרים באמת – אף אחד לא ימנע מהספריי שלג הזה שייזרקו את זה על אנשים.

אבישי ברוורמן: תביא לי את כל כוח המשטרה - - -

<זמר בלונדהיים: החוק מראש לא מיועד לשימוש של אנשים פרטיים.

<זמר בלונדהיים: אנחנו מדברים על צרכי עסק.

<זמר בלונדהיים: אפשר, למשל, להחליט שבגלל השימוש הנפוץ הזה לא ימכרו את זה לילדים מתחת לגיל 12.

<זמר בלונדהיים: על העסק אתה אוכף.

<זמר בלונדהיים: החוק הזה, אין בכוונתו לאכוף על הילדים - - -

אבישי ברוורמן: אז יבוא ילד בן 14 ויקנה את זה בשביל כל המשפחה.

אבישי ברוורמן: באמת.

<זמר בלונדהיים: - - - גם אלכוהול אפשר למכור למישהו מעל גיל 18 - - -

אבישי ברוורמן: אני אומר לכם את האמת, אני מסתכל על זה: זה לא רציני.

אבישי ברוורמן: אבל לא חשוב, זאת דעתי.

מיכל רוזין: סליחה, הרוגטקה הזאת, עם כל הכבוד שהכנסתם אותה לכלים מסוכנים, ברור שהיא יכולה להוציא עין ויכולה לפגוע, אבל רוגטקה, מי שגדל בדור שלי, אפשר לעשות גם עם עץ וגומי.

אבישי ברוורמן: בדיוק.

מיכל רוזין: באמת, צריך לקנות?

מיכל רוזין: האבן לא מסוכנת?

<אתי בנדלר: גם חץ וקשת אפשר לעשות מעץ, נכון?

מיכל רוזין: נכון.

מיכל רוזין: ולכן יש פה דברים שהם אבסורדיים.

<אתי בנדלר: נכון, ברור.

<זמר בלונדהיים: למה הדברים אבסורדיים?

<זמר בלונדהיים: אנחנו אוכפים על בתי העסק לא על ייצור עצמי של מישהו - - -

אבישי ברוורמן: טוב, החוק יחוקק, אבל אני אומר לכם שהספריי שלג ימשיך.

מיכל רוזין: אז אולי כדאי שנתחיל מהסוף להתחלה: אולי נשמע כמה מפקחים יהיו, מה התקציב לפיקוח, מה זה אומר על הסמכויות של המפקחים.

אבישי ברוורמן: היא כל-כך חכמה.

מיכל רוזין: הרי אנחנו מפריטים להם כמעט סמכויות של שוטרים.

מיכל רוזין: בואו נדבר על זה.

מיכל רוזין: תעזבו.

מיכל רוזין: מה מסוכן ואיך מסוכן, נסמוך עליכם שתחליטו.

מיכל רוזין: אבל בואו נדבר אם יהיה פיקוח.

מיכל רוזין: כל פעם אנחנו - - -

אבישי ברוורמן: יפה.

אבישי ברוורמן: אתה יודע מה, אני מקבל את ההערה של חברת הכנסת רוזין.

אבישי ברוורמן: אני אספר לך סיפור: לפני שנים הייתי נשיא אוניברסיטה והיה שר התרבות, המדע והספורט, קראו לו מתן וילנאי.

אבישי ברוורמן: הוא ביקש ממני לעשות בראשות ועדה שתפקח על כל המוזיאונים בישראל.

אבישי ברוורמן: לוועדה בחרנו אנשים מאוד מכובדים, עשינו ישיבה ראשונה, הזמנו את כל בעלי המוזיאונים בארץ ל-10 דקות.

אבישי ברוורמן: כל אחד אמר: יש לי גירעון כזה, יש לי גירעון כזה.

אבישי ברוורמן: צלצלתי לשר ואמרתי: כסף, יש לך?

אבישי ברוורמן: אמר לי: לא.

אבישי ברוורמן: אמרתי: הוועדה נסגרה, כי אין שום טעם לעשות את כל הדיונים האלה כשאתה תוציא כותרת שאין לך גרוש.

אבישי ברוורמן: אז מה זה משנה בכלל?

מיכל רוזין: בדיוק.

אבישי ברוורמן: לכן השאלה שהיא שאלה מאוד-מאוד יפה.

אבישי ברוורמן: כמה אנשים אוכפים את הדבר הזה?

אבישי ברוורמן: מה התקציב?

אבישי ברוורמן: אולי תיתן לנו בהתחלה את הפרטים הכלליים ואז נעבור למשפטיים.

מיכל רוזין: "ימונו מפקחים", הרי אנחנו יודעים שזה אותם מפקחים של משרד הכלכלה שיתנו להם גם את זה.

מיכל רוזין: אז הם יתחילו עכשיו להסתובב ברחובות, לחפש ילדים ולעצור אותם?

מיכל רוזין: זה כמו עם האופניים החשמליים.

<זמר בלונדהיים: אבל הם בכל מקרה - - -

מיכל רוזין: אבל הם עושים את זה רק על בעלי עסק, נכון?

<יובל אביעד: נכון.

<זמר בלונדהיים: נכון.

<זמר בלונדהיים: החוק לא מיועד לילדים.

אבישי ברוורמן: אז קודם כל, קבל כל אלה שעדיין מסתכלים בערוץ הכנסת – אמרו לי שהמונים – אתם מבינים שזה לא מכוון לילדים.

אבישי ברוורמן: זה רק לעסקים.

אבישי ברוורמן: מר קלוגהפט יגיד לי כמה זה אפקטיבי יהיה עם העסקים.

אבישי ברוורמן: זה הכול.

<מאיר קלוגהפט: אני אגיד.

<מאיר קלוגהפט: אני לוקח את זה גם מתחום אחר, מתחום הצבע.

<מאיר קלוגהפט: לא צריך ללכת ולרוץ אחרי כל מיכל של ספריי ולא צריך לרוץ אחרי כל תחפושת.

<מאיר קלוגהפט: אני יודע שמקימים צוות במשרד הכלכלה לפקח ולהטיל את האחריות על האנשים בשטח, כולל על היבואנים, קצת לסמוך עליהם יותר.

<מאיר קלוגהפט: אם יבואן מקבל אישור לייבא, נגיד במקרה הזה, מיכל ספריי שלג, אז צריך פיקוח שהוא מביא מיכל נכון, שהבעיה של החומר כימי שבו לא צורבת בעיניים וכולי, ולא צריך לרוץ אחרי כולם.

<מאיר קלוגהפט: צריך להעניש קשה ולהרתיע ואז לא צריך לרוץ אחרי כל מיכל של ספריי שלג או על כל תחפושת או כל דבר.

<מאיר קלוגהפט: צריך להרתיע ולפרסם, אוני שוב חוזר: לעשות קמפיינים של פרסום.

<מאיר קלוגהפט: רק הרתעה עובדת.

<מאיר קלוגהפט: אי אפשר לרוץ, גם בתחומים אחרים, אי אפשר לרוץ אחרי כל אחד ולתפוס כל מיכל שלג.

אבישי ברוורמן: נכון.

אבישי ברוורמן: תודה.

<רותם זהבי: כשאנחנו יושבים עם ישראל משען בוועדה ויש דברים שעולים מהשטח, בעיות וכולי, אנחנו עושים תהליך חינוכי בתוך בתי הספר ויש לזה השפעה עצומה.

אבישי ברוורמן: מצוין.

אבישי ברוורמן: זה בסדר.

<רותם זהבי: אם יש מאחורי זה חוק - - -

אבישי ברוורמן: תקשיב.

אבישי ברוורמן: אתה יודע שאני לא מתנגד לחוק - - -

<רותם זהבי: לא הכול אכיפה, יש גם עניין חינוכי.

אבישי ברוורמן: יפה.

אבישי ברוורמן: אז מישהו מתנגד לחוק?

אבישי ברוורמן: את החוק, הלא נחוקק, נכון?

אבישי ברוורמן: אבל שהציבור לא יחשוב שזה יפתור לו את הספריי שלג ואת כל הדברים.

אבישי ברוורמן: אם יחנכו – אוי, כמה קשה לחנך, במיוחד שכאתה פותח את הטלוויזיה ורואה את גיבורי התרבות, כולל בבית הזה, וכל הדברים שקורים, כמה קשה לחנך – ומצד שני, אכיפה אין להם.

אבישי ברוורמן: האכיפה היחידה, את זה תמיד אני אומר, זה לתלות מישהו בחצר העיר, לשים אותו בזפת ונוצות למען יראו וייראו.

אבישי ברוורמן: ככה במיסוי.

אבישי ברוורמן: שלא יבינו אותי לא נכון: אני לא מתכוון פיזית אלא לעונש מאוד-מאוד חמור.

אבישי ברוורמן: זו הדרך היחידה.

אבישי ברוורמן: כמה אוכפים יש להם?

אבישי ברוורמן: אין להם בכלל כוח אדם.

אבישי ברוורמן: והמשטרה.

אבישי ברוורמן: מה יש למשטרה, רבותי?

אבישי ברוורמן: יש הערות פרטניות לסעיף הזה?

אבישי ברוורמן: בבקשה, היועצת המשפטית.

<אתי בנדלר: בוודאי.

<אתי בנדלר: ההערות שלי הן יותר הארות טכניות.

<אתי בנדלר: אכן עשינו ישיבה מקדמת ויש הצעות למספר תיקונים בנוסח הצעת החוק.

<אתי בנדלר: אבל נדמה לי שכאן או שלא הסברנו את עצמנו כראוי בישיבה או שלא הובנו כראוי.

<אתי בנדלר: אכן הוספתם כאן מגבלה, פרק זמן שעל הוועדה לדון.

<אתי בנדלר: מדובר על הצעתכם בפסקה (2), אתם מדברים על כך שהוועדה "תדון בעמדות הציבור והגורמים הנוגעים בדבר" – לדעתי, הגורמים הנוגעים בדבר הם כלולים בציבור, כך שלא צריך להוסיף אותם – "ופניות שהוגשו לה, בתוך 60 ימים מתום המועד שקבעה בהודעתה לפי פסקה (1).".

<אתי בנדלר: זאת אומרת, בפסקה (1) היא מפרסמת באתר האינטרנט הודעה על כוונתה להכריז.

<אתי בנדלר: אבל שני דברים לפני השלב הזה: אחד, ביוזמת מי בכלל מתכנסת הוועדה ודנה?

<אתי בנדלר: מה מניע את התהליך בוועדה?

<אתי בנדלר: זאת אומרת, הוועדה יכולה לדון בנושא הן ביוזמתה, ביוזמת חבר מחבריה, והן בעקבות פניות של הציבור אליה.

<אתי בנדלר: אז צריכים לומר את זה במפורש.

<אתי בנדלר: שנית, אם יש אליה פניה, היא חייבת לדון בפניה הזאת לצורך קבלת החלטה, אם היא רוצה להמליץ על הכרזת צעצוע כצעצוע מסוכן.

<אתי בנדלר: גם לכך צריכים לקבוע פרק זמן של 60 ימים או פרק זמן אחר שתציעו.

<אתי בנדלר: אלה שני שלבים מוקדמים שחסרים לי כאן.

אבישי ברוורמן: תודה.

אבישי ברוורמן: תעשו את התיקונים המתאימים.

<אתי בנדלר: אז אנחנו נוסיף את זה.

אבישי ברוורמן: זה יתוקן.

<אתי בנדלר: 60 ימים בכל מקרה?

<אתי בנדלר: אתם רוצים גם כאן 60 ימים?

<לאה ורון: באיזה סעיף ובאיזו פסקה?

<אתי בנדלר: להוסיף לסעיף 4.

<אתי בנדלר: זה עדיין לא קיים.

<אתי בנדלר: צריכים להוסיף.

<אתי בנדלר: התהליך עצמו יוצא תהליך ארוך מאוד, זה נכון.

אבישי ברוורמן: עודף ביורוקרטיה, עודף דברים.

אבישי ברוורמן: תוצאות מזה, אני לא בטוח שיהיו.

אבישי ברוורמן: אני שונא את עודף הביורוקרטיה במקום לתפוס מישהו ולפתוח את הדברים.

אבישי ברוורמן: עורך הדין כ"ץ, בשם איירסופט, בבקשה.

אבישי ברוורמן: עכשיו ראיתי את זה באינטרנט, עכשיו אני בקי בזה.

<אורן כ"ץ: לגבי סעיף 4(א)(4), אני שוב מתייחס למקרה שלנו שכל חטאנו שאבזרי הספורט שלנו נאים כמו כלי יריה.

אבישי ברוורמן: הבנו כבר, אמרת את זה.

<אורן כ"ץ: שני סוגים של סכנות יש בכך: אחד, לכאורה מישהו יבוא וישתמש בזה כביכול זה כלי יריה, באיזה שוד או משהו כזה, אירוע פלילי.

<אורן כ"ץ: אני לא חושב שחוק צעצועים מסוכנים הוא הדרך להתמודד עם זה.

<אורן כ"ץ: אפשרות שניה, שחלילה, ואני אומר דברים שכבר ראינו ודיברנו עם הוועדה, ששוטר או מישהו יחשוב, חלילה, שמדובר בכלי יריה.

אבישי ברוורמן: יחשוב שזה נשק ויירה בו.

<אורן כ"ץ: יש דרכים להבדיל: בעבר קיבלנו על עצמנו סתרשף בצבע כתום.

<אורן כ"ץ: נשמע את כל מה שצריך.

<אורן כ"ץ: אבל אם זה כל חטאנו, ומצד שני יש את הזכות שלנו ואת החירות שלנו לעסוק בספורט שאנחנו רוצים, בענפים שאנחנו שרוצים, וזה משהו מוכר בעולם כולו, אני חושב שכאן צריכה להיות איזושהי הסתייגות.

אבישי ברוורמן: תודה, עורך הדין כ"ץ.

אבישי ברוורמן: תשובה, עורך הדין בלונדהיים, אתה עונה?

<זמר בלונדהיים: קודם כל, אני חושב שיש חשש שלישי והוא שזה עשוי לעורר בהלה.

<זמר בלונדהיים: לא צריך בהכרח שימוש, מספיק שמישהו צועק: הוא מחזיק M16 - - -

אבישי ברוורמן: אז מה התשובה שלך לעורך הדין כ"ץ?

<זמר בלונדהיים: לטעמי, התשובה לא צריכה להיות בפתח כמו בפתח.

<זמר בלונדהיים: אנחנו אכן נדבר - - -

אבישי ברוורמן: אתה תתייחס לכל - - - תתייחס אליו.

אבישי ברוורמן: אם כך, אני מעלה את זה להצבעה.

אבישי ברוורמן: מי בעד?

אבישי ברוורמן: בעד סעיף 4 – פה אחד

אבישי ברוורמן: אישרתי את זה פה אחד.

<אתי בנדלר: בכפוף לתיקונים שלי.

אבישי ברוורמן: בכפוף לתיקונים שלך.

<יובל אביעד: לפני שאני אמשיך לקרוא את סעיף 5, אני רק רוצה להסביר משהו - - -

אבישי ברוורמן: אני מודיע לכל הציבור הגדול והנורא הזה שאנחנו לא נצליח לסיים את זה היום כי יש פה הרבה סעיפים ולכן אנחנו נפסיק לקראת שעה 11:00 ותהיה לנו ישיבה נוספת, אלא אם הקריאה שלך תהיה מהירה.

אבישי ברוורמן: בבקשה.

<יובל אביעד: אני רוצה להסביר - - -

אבישי ברוורמן: אמרתי, יש פה בעיות סובסטנטיביות שלא נפתרות ממילא.

אבישי ברוורמן: לגבי הקריאה, יש פה כל מיני הערות טכניות שאנו צריכים לעבור על כולן.

אבישי ברוורמן: אלא אם נצליח.

אבישי ברוורמן: בבקשה, סעיף 5.

<יובל אביעד: "העברת המלצת הוועדה לשר 5.

<יובל אביעד: המלצת הוועדה המייעצת לעניין צעצועים מסוכנים תהיה מנומקת ותינתן לשר בתוך 15 ימים מיום קבלתה; חל על הצעצוע תקן רשמי, תצרף הוועדה לשר את חוות דעתו של הממונה על התקינה, ככל שניתנה לפי סעיף 4(ב)(4), ותתייחס בנימוקי המלצתה גם לצורך להכריז כי הצעצוע הוא צעצוע מסוכן אף שחל עליו תקן רשמי.

<יובל אביעד: ".

אבישי ברוורמן: הסבר קצר.

אבישי ברוורמן: תמיד מעדיף דוגמה על הסבר.

אבישי ברוורמן: בבקשה.

<יובל אביעד: ישנם מוצרים שחל עליהם תקן רשמי, אפשר לדבר גם על התחפושות של אדוני, כפי שציין, שחל עליהן תקן רשמי, ובכל זאת אנשים עושים בהן שימוש שלא בהתאם לייעוד שלהן ומסכנים את עצמם ואולי גם את הציבור.

אבישי ברוורמן: מה זה עושים שימוש?

אבישי ברוורמן: מדליקים את הגפרור על עצמם?

<יובל אביעד: ישנם מצבים שאתה יכול להתקרב למקור אש ולהדליק את התחפושת.

אבישי ברוורמן: זה מה שאמרת, עושים שימוש ובטעות מתקרבים למקור אש.

<יובל אביעד: לא רק בטעות, גם לא רק באופן תמים.

<יובל אביעד: ולכן יש חשיבות לממשק שבין תקן רשמי לבין צעצוע מסוכן.

אבישי ברוורמן: ברור.

אבישי ברוורמן: יש הערות?

אבישי ברוורמן: אין הערות?

אבישי ברוורמן: פעם שניה, אין הערות?

אבישי ברוורמן: בעד סעיף 5 – פה אחד

אבישי ברוורמן: אישרתי.

אבישי ברוורמן: הלאה לסעיף 6.

<יובל אביעד: "החלטת השר להכריז על צעצוע מסוכן 6.

<יובל אביעד: (א) השר יקבל החלטה בעניין המלצת הוועדה המייעצת לעניין צעצועים מסוכנים שניתנה לו בהתאם להוראות סעיף 5, בתוך 30 ימים מיום קבלת ההמלצה.

<יובל אביעד: (ב) השר רשאי, מנימוקים מיוחדים שיירשמו, לדחות את המלצת הוועדה לעניין הכרזתו של צעצוע כצעצוע מסוכן או לדחות את התנאים וההגבלות שקבעה לגביו, כולם או חלקם, וכן בשינויים; החלטת השר כאמור, נימוקיה והמלצת הוועדה יפורסמו באתר האינטרנט של המשרד, ובלבד שלא יכללו מידע כהגדרתו בסעיף 7 לחוק הגנת הפרטיות.

<יובל אביעד: (ג) השר רשאי, בטרם יקבל החלטה לפי סעיף זה, לבקש מהוועדה מנימוקים שיירשמו, לקיים דיון נוסף בהמלצתה; דיון נוסף כאמור יתקיים בתוך 14 ימים מיום בקשת השר.

<יובל אביעד: ".

אבישי ברוורמן: יפה.

אבישי ברוורמן: הערת הסבר קצרה או דוגמה מאירת עיניים, בלי זיקוקין די-נור.

<יובל אביעד: סעיף 6 מדבר על הדרך שבה השר מחליט אחרי שיש המלצה של הוועדה לצעצועים מסוכנים להמליץ לשר להכריז עליו כצעצוע מסוכן.

<יובל אביעד: הוא קובע גם את הזמנים.

<יובל אביעד: הוא מאפשר לשר גם לקבל את המלצת הוועדה לצעצועים מסוכנים או לקבל אותה בתנאים או לדחות אותה לגמרי.

<יובל אביעד: בכל זאת, חשוב פה העניין של פומביות הדיון: גם כשהשר חושב שצריך לקבע תנאים אחרים או לדחות לגמרי, אנחנו רוצים שהדברים יפורסמו באתר האינטרנט של המשרד.

אבישי ברוורמן: תודה.

אבישי ברוורמן: ההערות של היועצת המשפטית של הוועדה כבר נכללו כאן.

אבישי ברוורמן: אני רואה שאין שום הערות נוספות.

אבישי ברוורמן: בעד סעיף 6 – פה אחד

אבישי ברוורמן: אני מאשר את הסעיף.

אבישי ברוורמן: נמשיך לסעיף 7, הגבלת פעולות לצרכי עסק בצעצוע מסוכן.

"פרק ג': הגבלת פעולות לצורכי עסק בצעצוע מסוכן 7.

"פרק ג': (א) לא ייצר אדם צעצוע מסוכן, לא ימכרנו, לא ייבאו, לא ייצאו, לא יחזיקו ולא ישתמש בו, לצורכי עסק.

"פרק ג': (ב) על אף הוראות סעיף קטן (א), רשאי השר בהכרזה לפי סעיף 2 לקבוע תנאים או הגבלות שבהתקיימם יותר ביצוען של הפעולות האמורות בסעיף קטן (א), כולן או חלקן; קבע השר תנאים כאמור, לא יבצע אדם פעולה מהפעולות האמורות בסעיף קטן (א) שלגביה נקבעו התנאים אלא בהתאם לאותם תנאים.

"פרק ג': (ג) חזקה כי ייצור, ייבוא, ייצוא או החזקה של צעצוע מסוכן או שימוש בצעצוע מסוכן, בכמות, במשקל או במידה שאינם מקובלים בשימוש עצמי או בנסיבות שאינן מקובלות בשימוש עצמי, לרבות החזקה שאינה במקום העסק עצמו, הם לצורכי עסק, אלא אם כן הוכיח המחזיק אחרת; על אף האמור קבע השר בהכרזה לפי סעיף 2 את הכמות, המשקל, המידה או הנסיבות שאינם מקובלים בשימוש עצמי, יראו צעצועים העונים לקביעה כאמור כמיועדים לצורכי עסק; (ד) הוראות סעיף זה יחולו גם על צעצוע מסוכן שחל עליו תקן רשמי.

"פרק ג': ".

אבישי ברוורמן: יפה.

אבישי ברוורמן: הסבר קל.

<יובל אביעד: פרק ג' יוצר את האיסורים.

<יובל אביעד: את הדרך שבה אנחנו אמורים לאכוף את אותם האיסורים שאנחנו קובעים.

<יובל אביעד: הפרק הזה יוצר הגבלות על פעולות של עסק שבדרך כלל קשורות לייצור, ייבוא והעברה של צעצועים מסוכנים בתוך עסק.

<יובל אביעד: סעיף קטן (ב) מאפשר לשר לקבוע תנאים נוספים או אחרים, על תנאי הוועדה, שיהיה חייב אדם לבצעם כאשר הוא מבצע פעולות עסק.

<יובל אביעד: סעיף קטן (ג) מדבר על חזקה.

<יובל אביעד: כלומר, מה עושים כאשר יש שאלה האם הצעצוע הוא לצורך שימוש עצמי או לא לשימוש עצמי.

<יובל אביעד: כאן הסעיף בא לנסות לפתור את הסוגיה הזאת ולעזור בסוגיה ולתת פתרון לשאלה מה ייחשב לשימוש עצמי ומה לא.

<יובל אביעד: לחזקה יש נפקות משפטית.

אבישי ברוורמן: תודה.

<אתי בנדלר: לחזקה הזאת כפי שניסחתם, הוספתם דבר שלא שוחחנו עליו: חזקה על החזקה.

<אתי בנדלר: זאת אומרת, אם השר קבע, למשל, שאחזקת כמות של 10 פריטים מצעצוע מסוים, רואים אותה כאחזקה לצורכי עסק, ברור שחל החלק הראשון של סעיף קטן (ג), של החזקה.

<אתי בנדלר: זאת אומרת שרואים 10 פריטים כאחזקה לצורכי עסק, אלא אם מי המחזיק יפריך את החזקה הזאת.

<אתי בנדלר: השאלה היא למה זה "על אף האמור"?

<זמר בלונדהיים: כי הם מתכוונים שהוא לא יוכל להפריך.

<זמר בלונדהיים: הכוונה היא שאם השר קבע שמי שמחזיק 500 נפצים בביתו זה לצורכי עסק לא משנה מה, אז אין הפרכה.

<אתי בנדלר: זאת אומרת שאי אפשר להפריך את החזקה הזאת?

<אתי בנדלר: זאת חזקה חלוטה?

<יובל אביעד: כן.

<זמר בלונדהיים: לכן זה עלה.

<אתי בנדלר: אני צריכה לחשוב על המשמעות של זה.

<אתי בנדלר: אני לא משוכנעת שאני מקבלת את זה.

<אתי בנדלר: אני מבקשת, בכל מקרה, שהסעיף הקטן הזה לא יאושר היום.

<לאה ורון: סעיף 7(ג).

אבישי ברוורמן: בסדר.

אבישי ברוורמן: אז אם ככה - - -

<יובל אביעד: רק עוד דבר אחד.

<יובל אביעד: לעניין הייבוא, אני מזכיר שבנוסף למה שקבוע כאן בענייני ייבוא, יש את פקודת הייבוא והייצוא שמסדירה גם את עניין הייבוא וגם את העניין של ייבוא אישי למדינת ישראל.

<יובל אביעד: זה משהו שחשוב לומר: הוא חי במקביל לחוק שלנו.

<יובל אביעד: אני אומר את זה ויש לזה חשיבות.

<ירון מור: מכיוון שאנחנו רוצים לפשט את הדברים ולא להפוך אותם לדבר משפטי, ממה שאני קורא כאן וממה שאני מבין וממה שההדיוטות מבינים, יש כאן שני חוקים שסותרים זה את זה: מצד אחד אני מקבל רישיון ייבוא, רישיון אחזקה, אחסנה, הובלה ומכירה, בתור ייבואן ועוסק בחומרי נפץ, בזיקוקין די-נור.

<ירון מור: מצד שני, אם אני אחזיק את זה מישהו יבוא ויגיד לי: אדוני, אתה מחזיק צעצועים מסוכנים, אסור לך.

אבישי ברוורמן: תודה.

אבישי ברוורמן: השאלה שלך היא אותה שאלה חוזרת.

אבישי ברוורמן: מה התשובה, אביעד?

אבישי ברוורמן: כדי שאדם שעושה את פעולת הייבוא לא יהיה דה יורה, עבריין.

<יובל אביעד: בגלל זה פתחתי ואמרתי וגם השלמתי את עניין פקודת הייבוא והייצוא.

<יובל אביעד: כל הנושא הזה של הכרזה על צעצוע מסוכן לעניין ייבוא יוסדר בדיני הייבוא - - -

אבישי ברוורמן: זאת אומרת שאפשר למנוע אנשים שלא עוול בכפם, החוק הזה עלול להפוך אותם לעבריינים.

<ירון מור: זה גם שימוש והפעלה, זה לא רק הייבוא.

<יובל אביעד: התשובה נמצאת גם בסעיף 7 - - -

אבישי ברוורמן: החוק הזה יחוקק, יסתיים בישיבה הבאה.

אבישי ברוורמן: אני רוצה שבסוף החוק הזה אתה תגיד שברור לך לחלוטין שלא מפלילים אותך על דברים שאין בהם עבירה.

<ירון מור: זה יכול להיות בשורה אחת קטנה.

אבישי ברוורמן: אני מבטיח לך שהחוק הזה לא יחוקק עד שאתה תגיד שאתה מסכים לו בדבר הזה.

<ירון מור: אני מודה לאדוני.

אבישי ברוורמן: בבקשה.

<זמר בלונדהיים: התשובה, כמובן היא גם בסעיף (ב) שבו יש את ההיתר לבצע את הפעולות האמורות בסעיף (א) בהתאם לתנאים שקבע - - -

אבישי ברוורמן: כבר נגיע לשם.

<זמר בלונדהיים: כמובן שהוא יקבע שבייבוא לפי רישיון מותר - - -

<יובל אביעד: והדבר ישתקף בדיני הייבוא.

<יובל אביעד: כלומר, היבואן יוכל - - -

אבישי ברוורמן: הלימה בין דיני הייבוא לחוק הזה כדי שאנשים שעושים דרך ייבוא לא יחשבו כעבריינים.

<אתי בנדלר: אני לא הבנתי מה הכוונה בסנכרון בדיני הייבוא.

<יובל אביעד: הכניסה של טובין למדינת ישראל מוסדרת מכוח פקודת הייבוא והייצוא.

<יובל אביעד: היא מאפשרת לשר הכלכלה לקבוע צו פיקוח שהיום נקרא צו ייבוא חופשי.

<יובל אביעד: צו ייבוא חופשי מחולק לשני חלקים.

<יובל אביעד: החלק הראשון מדבר על טובין שנדרש לגביהם רישיון.

<יובל אביעד: החלק השני מדבר על טובין שנדרש לגביהם אישור של רשות מוסמכת כזאת או אחרת.

<יובל אביעד: אם רוצים להבין את המשמעות של מה שאנחנו הולכים לעשות פה כדי לסנכרן בין החוק שלנו לבין דיני הייבוא, אפשר להסתכל למשל על ההסדר שקיים בתקן רשמי.

<יובל אביעד: כדי שייבואן ידע מה התנאים החלים עליו בתקן רשמי, אז בתוספת השנייה לצו ייבוא חופשי יש פרטי מכס שהם מספרים שהמכס מסווג.

<יובל אביעד: לצד פרטי המכס יש את הדרישה שהיבואן צריך לעמוד בה לעניין תקן רשמי, למשל אישור ת"ר.

<יובל אביעד: אנחנו רוצים את ההגבלות והתנאים שייקבע השר בהתאם להכרזה, לקבוע בצו ייבוא חופשי או בצו אחר מכוח דיני הייבוא שבו המכס, כאשר מגיע מצרך שהוא לכאורה צעצוע מסוכן, יידע מה לומר לייבואן והיבואן גם יידע מבחינתו במה הוא צריך לעמוד כדי שהצעצוע הזה יכנס, באלו הגבלות, באיזה תנאים, תנאי הכרזה וכן הלאה.

<יובל אביעד: זה למעשה המקום שנועד מבחינת חוקי מדינת ישראל לשקף את הדרישות מיבואנים כדי להכניס מוצרים לארץ.

<ירון מור: סליחה, לדעתי יש כאן הטעיה מכיוון שמספר המכס לגבי זיקוקין די-נור ולגבי צעצועים מסוכנים הוא אותו מספר מכס.

<ירון מור: כשהשוטר יסתכל, הוא יגיד: אדוני, את מחזיק צעצוע מסוכן, לא מעניין אותי שיש לך רישיון ביד מצד שני.

<ירון מור: אלו חוקים שסותרים זה את זה.

<ירון מור: צריך להוסיף כאן בסעיפים שאם הוסמכתי על ידי השר ויש לי תעודה, מותר לי להחזיק בזה, מותר לי לסחור בזה, מותר לי לעבוד עם זה.

<ירון מור: זו כל הבעיה.

אבישי ברוורמן: תודה.

אבישי ברוורמן: הבהרת את עצמך.

אבישי ברוורמן: עורך הדין בלונדהיים, אתה יכול לתת פה איזו עזרה?

<זמר בלונדהיים: כרגע המענה ניתן בסעיף 7(ב), כשהשר יכריז על זיקוקין די-נור מסוימים שאדוני עוסק בהם, כצעצוע מסוכן, הוא בוודאי יכתוב שם בפעולות שהוא מתיר לעשות שמותר, כמובן, להחזיק ולהשתמש בזה לפי רישיון לפי דין.

אבישי ברוורמן: עורך הדין בלונדהיים, ההלימה מבחינת הזמנים תדאג שהדברים יקרו כך שלא תהיה תקופת ביניים שהאיש ההגון הזה יהפוך על לא עוול בכפו לעבריין?

<זמר בלונדהיים: בוודאי.

<זמר בלונדהיים: הרי על הוראת המעבר, גם דין הקיים היום - - -

אבישי ברוורמן: תודה רבה.

אבישי ברוורמן: נרשם בפרוטוקול.

אבישי ברוורמן: אדוני, הייתה לך הערה?

<מרק פורזיקי: החוק הזה לא משנה בכלל את המצב המשפטי האפקטיבי בשטח בשביל היבואנים שמחזיקים כחוק.

<מרק פורזיקי: אין שום שינוי.

<מרק פורזיקי: זאת אומרת, זיקוקין שעכשיו הוכרזו על ידי הוועדה לצעצועים מסוכנים שהם מוצרים מסוכנים, יש חריגה.

<מרק פורזיקי: זאת אומרת, המוצרים האלה מותרים לייבוא ולשימוש למפעילים מורשים לפי חוק חומר נפץ.

אבישי ברוורמן: יפה.

<מרק פורזיקי: ואז אדוני לא עבריין.

אבישי ברוורמן: לא עבריין.

אבישי ברוורמן: היועצת המשפטית שלנו יחד עם עורכת הדין סומפולינסקי, יבדקו שכל דבר יהיה כמו שנאמר.

<אתי בנדלר: אני לא יכולה לדאוג, אלא אם הוועדה מחליטה לתקן את החוק המוצע כאן בדרך זו או אחרת, למשל – ואינני חושבת שהייעוץ המשפטי של משרד הכלכלה מסכים לכך – לומר כאן, יובל, בפירוש בסעיף קטן (ב) שאם ניתן היתר ייבוא לצעצוע מסוכן, יחולו התנאים שבהיתר הייבוא.

<זמר בלונדהיים: בדיוק דיברנו על זה.

אבישי ברוורמן: יופי.

אבישי ברוורמן: למה לא נכתוב את זה, ואז זה מרגיע?

<אתי בנדלר: אם אני כותבת את זה, אז - - -

אבישי ברוורמן: אתם שוקלים את זה כרגע?

<זמר בלונדהיים: בדיוק דברנו על זה.

<יובל אביעד: אנחנו בודקים את זה.

אבישי ברוורמן: אתם בודקים עד הישיבה הבאה.

אבישי ברוורמן: אם ככה, את ביקשת שאני לא אצביע על סעיף מסוים.

אבישי ברוורמן: אני חושב שאולי לא נצביע על כל הסעיף כולו?

<אתי בנדלר: נכון כי מה שנשאר זה רק (א).

אבישי ברוורמן: אם ככה, אני לא מצביע על סעיף 7.

אבישי ברוורמן: אתם תעשו את הדיון הזה, תעלו את התיקון הזה.

אבישי ברוורמן: מכיוון שהסעיף הבא הוא סעיף ארוך, אנחנו נעשה את פרק ד' בפעם הבאה ואני מקווה שנגיע לסיום בישיבה הבאה.

אבישי ברוורמן: אני מודה לכם על ההקשבה, יום טוב לכולם.

אבישי ברוורמן: הישיבה נעולה.